
ח.נ.,

תאונה מיום 12/8/23
רכב נושא מ"ר: 68-946-58
                                      הנדון: הנפגעת: דבורה אובזניק, ת.ז. 11851912
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 12/8/23, עת נסעה ברכבה, שבעלה נוהג, בדרך מנחם בגין, בראש העין, פגע ברכבה של מרשתי רכב הנושא מ"ר 92-086-34 ומרשתי נפגעה ונחבלה בגופה. (להלן: "התאונה").
*רצ"ב העתק תעודת חובה, ואישור משטרה, מסומנים "1".
2. לאחר התאונה, נוכח כאבים עזים והגבלה בתנועות הצוואר, כתף שמאל וביד שמאל, פונתה מרשתי על ידי צוות מד"א לקבלת טיפול רפואי במיון בבית החולים בלינסון בפתח תקווה, ולאחר ביצוע מספר בדיקות, שכללו בדיקות דימות, שוחררה לביתה בהמלצה להמשך מעקב רפואי, נטילת משככי כאבים ומנוחה בת 7 ימים.
רצ"ב תעודות רפואיות וקבלות חלקיות, מסומנות "2".

3. מאז התאונה ומחמת תוצאותיה סובלת מרשתי מכאבים והגבלה בתנועות הצוואר, היד וכתף שמאל, מקושי בביצוע תפקודים ידניים, מקושי בהרמה ונשיאה, מצורך בנטילת משככי כאבים, היא נזקקת לקבלת טיפול רפואי ותזדקק לו גם בעתיד.
4. מרשתי אשר עובדת כאחות, מחמת התאונה ותוצאותיה מתקשה מרשתי בביצוע עבודתה, היא נעדרת ממנה וזקוקה להפוגות ממושכות במהלכה ונגרמו לה הפסדי שכר.
5. בעטיה של התאונה ומחמת תוצאותיה מתקשה מרשתי בניהול משק ביתה, היא נזקקת לעזרת הזולת ותזדקק לה גם בעתיד.
6. מחמת התאונה ותוצאותיה, מתקשה מרשתי בנהיגה והיא נזקקת להוצאות בגין מוניות ונסיעות מיוחדות.
7. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים לקביעת נכותה אהיה מוכן להמליץ בפני מרשתי על סילוק תביעתו תמורת פיצוי בסך 85,000 ₪ בתוספת שכ"ט עו"ד.
8. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              



                                                                  
         בכבוד רב ובב"ח,

             





             אריאל פרייברג,
